Cuneiform Tablet Medelhavsmuseet 1977 12
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-DINGIR qí-bi-ma um-ma PUZUR₄.IŠTAR-ma 31 ma-na 15 GÍN KÙ.BABBAR ṣa-ru-pá-am ša-du-a-sú ša-bu-ú {d}EN.ZU.SIG₅ KÙ.BABBAR DUMU GUDU₄ ša {d}EN.ZU na-áš-a-kum i-na lu-qú-tim ša šé-ep i-dí-{d}IŠKUR ù a-na-lí a-ṣé-er 1 ma-na ša i-ku-pì-a 0.66666 GÍN.TA ta-ú-ur-ma ú-du-ú i-ta-šu a-na ma-lá ta-ší-im-tí-a KÙ.BABBAR 0.5 ma-na e-ru-ba-ni 1 GÚ.TA AN.NA ù 10.TA ku-ta-ni a ma-lá té-er-tí-kà a-na i-ku-pí-a ù a-ḫu-wa-qar ú-kà-al-ma lá-qá-a-am ú-lá i-mu-ú i-na 82 TÚG.ḪI.A ša ik-ri-bi₄-kà ša šé-ep ú-zu-a DUMU li-ba-a ŠÀ.BA 5 TÚG i-a-ú-tum 8 iš-ra-tum 4 TÚG ni-is-ḫa-tum 6 TÚG ḫu-lu-qá-e ú-lá-mì-da-ni ší-tí TÚG.ḪI-tí-kà 59 TÚG ŠÀ.BA 40 TÚG.ḪI.A a ma-lá té-er-tí-kà a-na a-da-da DUB.SAR a-dí-in ší-tí TÚG.ḪI.A 19 TÚG iš-tí lu-qú-tí-kà a-na pu-ru-uš-ḫa-tim ú-šé-ri-ib a-ḫu-wa-qar la-qá-a-am ú-lá i-mu-a ší-tí AN.NA-ki-kà ù TÚG.ḪI-tí-kà a-na KÙ.BABBAR ú-ta-a-ar-ma a-ta-bi₄-a-ma a-ta-lá-kam iš-ra-tim ša ik-ri-bi₄-kà ša É kà-ri-im ša il₅-qé-ú-ni a-na qá-tí-kà ú-ṭá-ḫi <big_gap> 0.33333 ma-na AN.NA a-na ú-zu-a DUMU li-ba-a a-pu-ul